Gyáli Polgármesteri Hivatal

Igazgatási Iroda

Általános Igazgatási és Szociális Igazgatási Csoport

2360 Gyál, Kőrösi út 112-114.

06 29 540 930

igazgatas@gyal.hu

[www.gyal.hu](http://www.gyal.hu)

|  |  |
| --- | --- |
| Ügytípus | Kutak fennmaradási/ létesítési/ megszüntetési engedélyezési eljárása |
|  |  |
| Ügyintéző neve: | Kurucz-Szigetvári Szonja |
| Ügyintéző elérhetősége: | tel.: 06-29/540-968  e-mail: [kurucz-szigetvari.szonja@gyal.hu](mailto:kurucz-szigetvari.szonja@gyal.hu) |
| Nyomtatvány | A kérelem benyújtására formanyomtatvány áll rendelkezésre, amely a Gyáli  Polgármesteri Hivatalban igényelhető személyesen, vagy letölthető a leírásban. |
| Ügymenet leírása: | **Az engedélyező hatóság a jegyző a következő feltételek együttes teljesülése esetén:**   * a vízkivétel legfeljebb 500 m3/év, * a kút kizárólag talajvízkészlet vagy parti szűrésű vízkészlet felhasználásával üzemel, * épülettel, vagy annak építésére jogosító hatósági határozattal rendelkező ingatlanon van, * magánszemély a kérelmező, * házi ivóvízigényt, vagy háztartási igényt elégít ki, * nem gazdasági célú vízigény (a víz használatával gazdasági haszonnal járó tevékenységet nem végez).   A fenti feltételek bármelyikének nem teljesülése esetén az engedélyező hatóság a Katasztrófavédelmi Igazgatóság.  ÚJ KÚT LÉTESÍTÉSE  I. Vízjogi létesítési eljárás:  *Lépései:*   1. a. fúrt kút létesítése esetén a kérelmezőnek a kérelem benyújtását megelőzően készíttetnie szükséges egy műszaki tervdokumentációt a 101/2007. KvVM rendelet 13. § (2) bekezdés szerinti kútfúró szakemberrel   b. ásott és vert kút esetén a dokumentációt a kút tulajdonosa maga állítja össze, nem szükséges kútfúró bevonása   1. az eljáró hatóság indokolt esetben szakértőként vonja be az illetékes katasztrófavédelmi igazgatóságot annak megállapítására, hogy „*a kút nem veszélyeztet karszt- vagy rétegvíz készletet*”; 2. engedély kiadása vagy a kiadás megtagadása.   *A jegyző eljárásához kötelezően benyújtandó:*   * kitöltött kérelemnyomtatvány * helyszínrajz * ha a vízkivétel ivóvíz célú: szakhatóság (megyei kormányhivatalok népegészségügyi főosztálya) szakvéleménye, (ez igazolható az eljárási díj befizetésével, vagy a kiadott szakvéleménnyel) **DE** amennyiben az ingatlant határoló közterületen az ivóvíz-törzshálózat műszakilag elérhető, akkor saját célú ivóvízmű nem telepíthető, meglévő érvényességi ideje nem hosszabbítható, azaz a vízhasználó köteles a víziközmű-szolgáltatást igénybe venni * fúrt kút esetén a kútfúró szakmai végzettségének és a kútfúró berendezés megfelelőségének igazolása   (**végzettség** igazolására   * + szakirányú középfokú vízkútfúró végzettség vagy szakirányú felsőfokú végzettség és kútkivitelezési jogosultság, vagy   + a Magyar Agrárgazdasági Kamara igazolása   **gépek megfelelőségének igazolására**: a bányafelügyelet által kiadott igazolás a gépek műszaki megfelelőségéről vagy EK megfelelőségi nyilatkozat.)   * közmű üzemeltetőjének hozzájárulása, ha a vízilétesítmény közműveket érint.   A kút fúrása csak végleges vízjogi létesítési engedély birtokában kezdhető meg.  A vízjogi létesítési engedély csak a kút létesítésére jogosít, használatbavételére üzemeltetési eljárás lefolytatása szükséges!  II. Vízjogi üzemeltetési eljárás  *Lépései:*   1. a kérelem benyújtása a szükséges mellékletekkel (41/2017. (XII.29. BM*. rend*.) 2. engedély kiadása vagy a kiadás megtagadása.   *A jegyző eljárásához kötelezően benyújtandó:*   * kitöltött kérelemnyomtatvány, fúrt kút létesítése esetén vízkútfúró szakember által – ásott és vert kút esetén a kút tulajdonosa által, a megvalósult állapotnak megfelelően (amelyen igazolja, hogy a kivitelezés a létesítési engedély szerint történt, valamint hogy a kút kialakítása úgy történt, hogy abba a felszínről szennyeződés vagy csapadékvíz nem kerülhet). * helyszínrajz megvalósult állapotról * fényképfelvétel a kútról és környezetéről   MEGLÉVŐ KUTAK   1. Vízjogi fennmaradási és üzemeltetési eljárás   Lépései:   1. a. fúrt kút esetén a kérelmezőnek a kérelem benyújtását megelőzően kútfúrásra jogosult szakember által készíttetnie szükséges egy tényleges megvalósulási állapotot tartalmazó tervdokumentációt (az állapotfelmérésre/kivitelezésre vonatkozó jogosultság igazolható a Magyar Agrárgazdasági Kamara által kiadott igazolással, vagy a kútfúró a szakirányú középfokú vízkútfúró végzettségét vagy szakirányú felsőfokú végzettség és kútkivitelezési jogosultságát igazoló dokumentummal – *101/2007. (XII.23.) Kvvm. rend.*);   b. ásott és vert kút esetén a tervdokumentációt a kút tulajdonosa állítja össze, nem szükséges kútfúró bevonása   1. a kérelem benyújtása a szükséges mellékletekkel (41/2017. (XII.29. BM*. rend*.); 2. az eljáró hatóság indokolt esetben szakértőként vonja be az illetékes katasztrófavédelmi igazgatóságot annak megállapítására, hogy a kút nem veszélyeztet karszt- vagy rétegvíz-készletet; 3. engedély kiadása vagy a kiadás megtagadása.   *A jegyző eljárásához kötelezően benyújtandó:*  A megvalósult műszaki állapotra vonatkozó tervdokumentáció:) fúrt kút létesítése esetén vízkútfúró szakember által – ásott és vert kút esetén a kút tulajdonosa által összeállítva:   * fúrt kút esetén a tervdokumentációt végző személy jogosultságának igazolása * kitöltött kérelemnyomtatvány * helyszínrajz * fényképfelvétel a kútról és környezetéről * közmű üzemeltetőjének hozzájárulása, ha a vízi létesítmény közműveket érint. * ha a vízkivétel ivóvíz célú: szakhatóság (megyei kormányhivatalok népegészségügyi főosztálya) szakvéleménye, (ez igazolható az eljárási díj befizetésével, vagy a kiadott szakvéleménnyel) **DE** amennyiben az ingatlant határoló közterületen az ivóvíz-törzshálózat műszakilag elérhető, akkor saját célú ivóvízmű nem telepíthető, meglévő érvényességi ideje nem hosszabbítható, azaz a vízhasználó köteles a víziközmű-szolgáltatást igénybe venni!  1. Vízjogi megszüntetési eljárás   Megszüntetési engedély szükséges az engedély nélkül létesített, engedély nélkül üzemeltetett vagy a már engedélyezett, de használaton kívüli vízi létesítmény szabályos eltömedékelésére.  Az engedélyezésre sor kerülhet a tulajdonos kérelmére, vagy a hatóság kötelezése alapján, amennyiben a kút vízgazdálkodási, vagy vízvédelmi érdekeket sért.  *A jegyző eljárásához kötelezően benyújtandó:*   * kitöltött kérelemnyomtatvány fúrt kút létesítése esetén vízkútfúró szakember által – ásott és vert kút esetén a kút tulajdonosa által * fúrt kút esetében az eltömedékelést végző személy jogosultságáról szóló igazolás (szakirányú középfokú vízkútfúró végzettség vagy szakirányú felsőfokú végzettség és kútkivitelezési jogosultság, vagy a Magyar Agrárgazdasági Kamara igazolása) * közmű üzemeltetőjének hozzájárulása, ha a vízi létesítmény közműveket érint.   **Ügyintézési határidő**: 60nap |
| Vonatkozó jogszabályok: | * vízgazdálkodásról szóló 1995. évi LVII. törvény, * a vízgazdálkodási hatósági jogkör gyakorlásáról szóló 72/1996.(V.22.) Korm. rendelet * vízjogi engedélyezési eljáráshoz szükséges dokumentáció tartalmáról szóló 41/2017. (XII.29.) BM rendelet * a felszín alatti vízkészletekbe történő beavatkozás és a vízkútfúrás szakmai követelményeiről szóló 101/2007. (XII.23.) Kvvm. rend. * Az általános közigazgatási rendtartásról szóló 2016. évi CL. törvény |